แม่อายุ 67 ปี มีปัสสาวะเป็นฟอง ขาบวมสองข้าง อ่อนเพลีย หน้ามืด นอนไม่หลับ หิวแต่กินข้าวไม่ค่อนลงครับ ไม่รู้ว่าเป็นโรคอะไร แม่ไม่ยอมไปหา แนะนำวิธีรักษาเองที่บ้านหน่อยครับ
สวัสดีค่ะอาการปัสสาวะเป็นฟอง ขาบวมสองข้างดังกล่าวมา อาจมีสาเหตุมาจาก โรคที่ทำให้มีน้ำคั่งในร่างกายมากขึ้นเช่น โรคหัวใจ โรคตับ หรือโรคไต โดยถ้ามีปัสสาวะเป็นฟองร่วมด้วยก็น่าจะนึกถึงเรื่องโรคไตมากที่สุด สาเหตุอื่นๆของขาบวมเช่น การติดเชื้อที่ผิวหนังหรือชั้นใต้ผิวหนัง ลิ่มเลือดอุดตัน ภาวะบวมน้ำเหลือง เป็นต้นโดยควรไปพบแพทย์เพื่อตรวจเพิ่มเติม เจาะเลือดดูค่าการทำงานของไต หากมีไตวายเฉียบพลัน ควรหาสาเหตุและแก้ไขจากสาเหตุนั้นๆ หรือถ้าเป็นไตเสื่อมเรื้อรังที่เป็นมาเรื่อยๆ จะต้องรักษาสาเหตุที่ทำให้ไตเสื่อมเช่นเบาหวาน ความดัน คือควบคุมให้ได้ และถ้าไตวายถึงระดับหนึ่งแล้ว อาจจะต้องทำการล้างไตร่วมด้วย หากเริ่มมีอาการเหนื่อย นอนราบไม่ได้ ควรรีบไปรพ